
27. jaanuaril 95 aastat tagasi sündis praeguse Rumeenia maapiirkonnas 
tüdruk nimega Cipora Feivlovich. Tal oli õnnelik lapsepõlv, kuid kõik muutus, kui 
ta sai 14 ja koos oma klassikaaslastega koolist välja heideti. Milles ta süüdi oli? 


Ta oli juut. 


Järgnevaid aastaid iseloomustas hirm, sest juudi kogukonda kiusati taga 
kõikvõimalike õiguslike vahenditega. Cipora ja tema perekond pidid varjuma. 
Nad elasid pidevas hirmus, kuid olukord läks aina hullemaks. 1944. aastal saadeti 


nad Auschwitzi. 


Cipora oli üks vähestest, kes laagris ellu jäi. Tema perekond oli aga nende 


miljonite seas, kes raudväravate taga halastamatult tapeti. 


77 aastat on möödunud Auschwitz-Birkenau koonduslaagri vabastamisest. 


Holokausti õuduste mäletamine on aga endiselt väga oluline. 


Vaatamata jõupingutustele ei ole me juurinud välja diskrimineerimist ega 


antisemitismi. 


Ka hirm on alles, sest antisemitism elab edasi. Iga päev rünnatakse inimeste 


põhiõigust elada nii, et neid ei diskrimineeritaks soo, rassi, etnilise tausta või 

seksuaalse sättumuse põhjal. Tihti räägitakse sünagoogide ründamisest või 


ründeplaanidest. Paljud elavad hirmus. 


Viimastel aastatel on hoogustunud antisemiitlike vandenõuteooriate ja väärinfo 


levik ning kogukondade vastane vägivald, nii veebis kui ka päriselus. 

Hirm on alles, sest oht püsib. 

See on meie tegematajätmiste tulemus. 

Me peame tegema enam, et iga eurooplane tunneks end turvaliselt. Kõigil peab 
olema vabadus uskuda, mida nad soovivad, ja olla, kes iganes nad tahavad olla. 
Selline on meie Euroopa. 

Meie põlvkonnal on püha kohus anda õpitut edasi ja tuletada noortele meelde 
inimkonna mustemaid päevi. Kui me lõpetame holokaustist rääkimise, kaob ka 
mälestus selle õudustest. 

Seepärast ei tohi holokausti unustada, sest kui me sellest ei räägi, hakatakse 
seda eitama. See on Cipora sõnum meile. 27. jaanuar tähistab meie kõigi 


kohustust holokausti meeles pidada. 


See on meie ühine ülesanne. 

Simone Veil, Auschwitzi vang 78651, sai esimese otsevalitud Euroopa 
Parlamendi presidendiks. Euroopa Parlamendi kohustus mäletada on 
institutsiooniline, kuid ka väga isiklik. 

Täna meenutame juutide ja kõikide holokausti ohvrite vastu toime pandud 
õudusi. Me mälestame Auschwitzi koonduslaagri vabastamist, mis andis märku 
sellest, et lootus ei ole kadunud. 

Euroopa Parlament ei jäta hukka mõistmata pead tõstvat antisemitismi. 
Euroopa Parlament jätkab Euroopa väärtuste ja põhiliste inimõiguste kaitsmist, 
et lõpetada diskrimineerimine. 

See on meie ühine ülesanne. 

Me ei unusta kunagi. 


Me jätkame võitlust. 


Luban seda teile Euroopa Parlamendi nimel. 


